Nana Akufo-Addo aliingia madarakani 2017

Mwenyekiti wa Tume ya taifa ya Uchaguzi Ghana, Jena Mensa, ndiye aliyetangaza matokeo mjini Accra

Rais Akufo Addo ametetea nafasi yake hiyo,dhidi ya mpinzani wake huyo ambaye tangu awali alionyesha wasiwasi wake wa kutumika kwa nguvu ya Jeshi kwenye uchaguzi huo.

Bwana Mahama amelalamikia wizi wa kura. Akiongea muda mfupi baada ya tangazo hilo, Rais Akufo Addo amewashukuru raia kwa kumchagua.

"Nimeguswa tena sana na kuaminiwa nanyi na sichukulii hili kuwa jambo dogo...labda ipo tabia ya kuwa rais aliyepo madarakani akichaguliwa tena muhula wa pili anachukulia hilo kiurahisi na kuanza kupumzika ...lakini mimi ni wa tofauti.

Ninawashukuru sana , Waghana wenzangu kwa ushindi huu".

Ingawa  Mahama hajakubaliana na matokeo hayo.

Hii ni mara ya pili kwa wapinzani hawa wa kisaiasa kukabiliana katika uchaguzi mkuu wa rais.

Ghana inasifika kuwa taifa lenye demokrasia barani Afrika.

Matokeo ya wabunge hayajatangazwa bado lakini yanatarajiwa kukaribiana pia.

Awali polisi walisema kulikuwa na kesi 21 wakati wa uchaguzi huo zinazohusiana na ghasia tangu Jumatatu, huku watu watano wakiwa wamefariki

Huu ni uchaguzi wanane wa urais tangu katiba ilivyoandikwa mwaka 1992.

John Mahama alikuwa rais mpaka 2016 na kuondolewa madarakani na Akufo-Addo

Aidha rais Akufo Addo aliongeza kusema kuwa kazi ya dharura ambayo ataendelea kuifanya ni kuendelea na mchakato wa kugeuza athari ambazo Covid 19 imekuwa nazo katika uchumi na maisha ya kila siku.

Jambo la muhimu ni kuliweka taifa katika njia kamili ya kufufua uchumi na maendeleo.

Kabla ya janga hili, mkikumbuka Ghana ilikuwa na uchumi unaokuwa kwa kasi zaidi duniani na ninawahakikishia tutapata sifa hiyo tena," rais wa Ghana alisisitiza.

 \n\nNipe kichwa kizuri cha makala hapo juu.
Uchaguzi Ghana : Nana Akufo-Addo achaguliwa tena kuwa rais